之不逮，非终用以分职掌之攸关。假令前此诸臣能力肩劳怨，实心任事，皇上自可以不遣；今此诸臣能尽破欺蒙，锐意釐弊，皇上必可以撤回。要知黔蜀两省唇齿辅车之间，调度之设处，挹彼注滋而事已集矣。惟圣明垂听焉。」章下所司酌议以闻。十二月十八日，因崇祯帝谴责言官魏呈润、李日辅，吴南灏上言：「言官无他职，言即其职也。言而当固尽一得之愚，言而不当或亦千虑之失。皇上试思，从来忠邪之分，为戆乎？为谀乎？臣子难易之分，在直乎？在佞乎？假令容容多福，默默取容尽可徼倖无过，其敢于凟奏无已者，必其返之心而惕然不安者也。不则亦其揆之义